CELEX: 62020CN0178
Language: lv
Date: 2020-04-07 00:00:00
Title: Lieta C-178/20: Lūgums sniegt prejudiciālu nolēmumu, ko 2020. gada 7. aprīlī iesniedza Fővárosi Törvényszék [agrāk – Fővárosi Közigazgatási és Munkaügyi Bíróság] (Ungārija) – Pharma Expressz Szolgáltató és Kereskedelmi Kft/Országos Gyógyszerészeti és Élelmezés-egészségügyi Intézet

24.8.2020   
            
            
               LV
            
            
               Eiropas Savienības Oficiālais Vēstnesis
            
            
               C 279/24
            
         
      Lūgums sniegt prejudiciālu nolēmumu, ko 2020. gada 7. aprīlī iesniedza Fővárosi Törvényszék [agrāk – Fővárosi Közigazgatási és Munkaügyi Bíróság] (Ungārija) – Pharma Expressz Szolgáltató és Kereskedelmi Kft/Országos Gyógyszerészeti és Élelmezés-egészségügyi Intézet
      
      (Lieta C-178/20)
      (2020/C 279/34)
      Tiesvedības valoda – ungāru
      
         Iesniedzējtiesa
      
      
         Fővárosi Törvényszék [agrāk – Fővárosi Közigazgatási és Munkaügyi Bíróság]
      
         Pamatlietas puses
      
      
         Prasītāja: Pharma Expressz Szolgáltató és Kereskedelmi Kft.
      
      
         Atbildētājs: Országos Gyógyszerészeti és Élelmezés-egészségügyi Intézet
      
      
         Prejudiciālie jautājumi
      
      
                  1)
               
               
                  Vai no Direktīvas 2001/83 (1) 70.–73. panta izriet, ka zāles, kuras ir izsniedzamas bez ārsta receptes vienā dalībvalstī, ir jāuzskata par zālēm, kas izsniedzamas bez ārsta receptes, arī kādā citā dalībvalstī pat tad, ja šajā otrajā dalībvalstī konkrētajām zālēm nav tirdzniecības atļaujas un tās nav klasificētas?
               
            
                  2)
               
               
                  Vai ar LESD 36. pantā minētajiem cilvēku veselības un dzīvības aizsardzības apsvērumiem ir attaisnojams kvantitatīvs ierobežojums, kas iespēju pasūtīt un izsniegt pacientam zāles, kurām nav tirdzniecības atļaujas kādā vienā dalībvalstī, bet kurām šāda atļauja ir saņemta kādā citā [EEZ dalībvalstī], pakārto nosacījumam, ka ir jābūt ārsta receptei un farmācijas iestādes atzinumam pat tad, ja konkrētās zāles šajā otrajā dalībvalstī ir reģistrētas kā bezrecepšu zāles?
               
            
         (1)  Eiropas Parlamenta un Padomes Direktīva 2001/83/EK (2001. gada 6. novembris) par Kopienas kodeksu, kas attiecas uz cilvēkiem paredzētām zālēm (OV 2001, L 311, 67. lpp.).